GFPT ราคาไก่ฟื้นตัว-ปีหน้ากำไรโตแรงโบรกฯแนะซื้ออัพเป้าใหม่ 16.25 บาท
GFPT ราคาไก่ฟื้นตัว-ปีหน้ากำไรโตแรงโบรกฯแนะซื้ออัพเป้าใหม่ 16.25 บาท
5 ก.ย. 2561

บล.บัวหลวง ระบุในบทวิเคราะห์วันนี้(5 ก.ย.) ว่า บริษัท จีเอฟพีที จำกัด (มหาชน) หรือ GFPT ราคาไก่หน้าฟาร์มปรับตัวขึ้นมายืนได้ในระดับ 36.5 บาท/กก. +12% จากช่วงก่อนหน้า ซึ่งบริษัทมองว่ามาจากอุปสงค์การส่งออกที่ยังคงแข็งแกร่ง รวมถึงราคาปรับตัวเพิ่มขึ้นจากต้นทุนที่เพิ่มขึ้นไปก่อนแล้วในช่วงก่อนหน้า แต่มองว่ามาจากอุปทานที่ปรับตัวลดลงด้วย ซึ่งทำให้ราคาไก่ฟื้นตัวได้ แม้จะอยู่ในช่วงหน้าฝนซึ่งปกติราคาไก่จะชะลอตัวลง ราคาไก่ที่ปรับตัวขึ้นมารอบนี้สอดคล้องกับราคาลูกเจี๊ยบที่ปรับตัวขึ้นมาเช่นเดียวกัน
มีการปรับปรับประมาณการราคาไก่ปีหน้าขึ้น และปรับกำไรขึ้น 10% และมองว่ากำไรในปีหน้าจะฟื้นตัวค่อนข้างแรงตามราคาไก่ ซึ่งประเมินไว้ที่ +54% เทียบช่วงเดียวกันของปีก่อน มีการปรับราคาเป้าหมายไป ณ สิ้นปี 2019 และปรับราคาเป้าหมายขึ้นเป็น 16.25 บาท ปรับคำแนะนำขึ้นจาก ถือ เป็น ซื้อเก็งกำไร